Oznámenie výsledku vybavenia petície č. 06/2023

**Vybavovateľ petície:** Ministerstvo dopravy Slovenskej republiky

**Názov petície:** Petícia zavedenie vlaku8851 v úseku Michaľany – Čierna nad Tisou aj v dňoch sobota a nedeľa + sviatky

**Text:** Občania žiadajú ministerstvo o zavedenie ranného vlaku 8851 v úseku Michaľany – Čierna nad Tisou aj v dňoch sobota, nedeľa a sviatky, z dôvodu dochádzky zamestnancov do práce.

**Je kvórová:** Nie

**Počet osôb podporujúcich petíciu:** 697

**Dátum doručenia:** 09.05.2023

**Dátum vybavenia:** 23.05.2023

**Spôsob vybavenia:** Nevyhodnotená

**Zdôvodnenie vybavenia:** Nové rozloženie vlakov v celej sieti ŽSR vyplynulo zo strategického dokumentu Plán dopravnej obslužnosti, ktorého cieľom je systémové nastavenie liniek po celom Slovensku. Uvedené sa uskutočňuje v spolupráci s Ministerstvom financií SR, pretože úlohou je nastaviť taký systém verejnej dopravy, ktorý bude finančne udržateľný v rámci možností štátneho rozpočtu. Niektoré vlaky v novom cestovnom poriadku sú preto uvedené s poznámkou – ide odo dňa vyhlásenia, čo je akási dodatočná rezerva k Plánu dopravnej obslužnosti a sú navrhnuté tam, kde sa nenaplní očakávaný presun cestujúcich do systémových vlakov. Takým prípadom je aj vlak 8881 v úseku Michaľany – Čierna nad Tisou s odchodom o 5:02 h, zavedením ktorého by došlo presne k naplneniu petičnej požiadavky občanov. V prípade vzniku dodatočnej potreby sú takto vopred naplánované v cestovnom poriadku, čo je určitou predprípravou.

Rozšíreniu ponuky železničnej dopravy v danom regióne sa ministerstvo nebráni, práve naopak, ak ide vzhľadom na prepravný potenciál akéhokoľvek územia o zmysluplné posilnenie železničnej dopravy, je takéto rozšírenie namieste. Aj v tomto prípade však ponuka vlakov a jej rozšírenie (aj o vlak 8881), vo veľkej miere závisí od výšky finančných prostriedkov, ktoré má ministerstvo na objednanie železničnej dopravy k dispozícii. Znižovanie jednotkových nákladov je však spôsobom, ako ponuku vlakov zvýšiť, čo dokazuje aj nový grafikon vlakovej dopravy pre rok 2023.